CELEX: 62021TN0148
Language: ro
Date: 2021-03-11 00:00:00
Title: Cauza T-148/21: Acțiune introdusă la 11 martie 2021 – Paccor Packaging și alții/Comisia

31.5.2021   
            
            
               RO
            
            
               Jurnalul Oficial al Uniunii Europene
            
            
               C 206/30
            
         
      Acțiune introdusă la 11 martie 2021 – Paccor Packaging și alții/Comisia
      (Cauza T-148/21)
      (2021/C 206/38)
      Limba de procedură: engleza
      
         Părțile
      
      
         Reclamanți: Paccor Packaging GmbH (Düsseldorf, Germania) și alți 6 (reprezentanți: P. Kugel și G. Dávid, avocați)
      
         Pârâtă: Comisia Europeană
      
         Concluziile
      
      Reclamanții solicită Tribunalului:
      
                  —
               
               
                  anularea în totalitate a Regulamentului de punere în aplicare (UE) 2020/2151 din 17 decembrie 2020 (1) sau, cu titlu subsidiar, anularea în parte a Regulamentului nr. 2020/2151, în măsura în care acesta privește articolul 2 alineatul (4), precum și anexa IV la acesta, sau, cu titlu subsidiar, anularea în parte a Regulamentului nr. 2020/2151, în măsura în care privește paharele pentru băuturi fabricate în întregime din plastic;
               
            
                  —
               
               
                  anularea în parte a Regulamentului nr. 2020/2151, în măsura în care privește articolul 3;
               
            
                  —
               
               
                  anularea în parte a Directivei (UE) 2019/904 din 5 iunie 2019 (2), în ceea ce privește articolul 7, în măsura în care se aplică la paharele pentru băuturi, și punctul 4 din partea D din anexa la aceasta; și
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanții invocă șapte motive și o excepție de nelegalitate:
      
                  1.
               
               
                  Primul motiv, întemeiat pe faptul că pârâta, prin adoptarea Regulamentului 2020/2151, a încălcat articolul 7 din Directiva 2019/904 privind reducerea efectelor anumitor produse din plastic asupra mediului și a depășit competențele care îi sunt conferite de Consiliul Uniunii Europene și de Parlamentul European.
               
            
                  2.
               
               
                  Al doilea motiv, întemeiat pe faptul că pârâta a încălcat o normă fundamentală de procedură întrucât a adoptat Regulamentul nr. 2020/2151 după 3 iulie 2020 şi a adoptat versiunile lingvistice rectificate la mai mult de 6 luni de la termenul stabilit de Consiliul Uniunii Europene și de Parlamentul European în Directiva 2019/904.
               
            
                  3.
               
               
                  Al treilea motiv, întemeiat pe încălcarea de către pârâtă, prin adoptarea Regulamentului nr. 2020/2151, a articolului 7 din Directiva 2019/904, precum și a principiilor securității juridice și protecției încrederii legitime.
               
            
                  4.
               
               
                  Al patrulea motiv, întemeiat pe încălcarea de către pârâtă, prin adoptarea Regulamentului nr. 2020/2151, a obligației sale de motivare.
               
            
                  5.
               
               
                  Al cincilea motiv, întemeiat pe faptul că pârâta a încălcat articolul 7 alineatul (1) din Directiva 2019/904, a săvârșit o eroare vădită de apreciere și și-a depășit competența.
               
            
                  6.
               
               
                  Al șaselea motiv, întemeiat pe faptul că pârâta a încălcat articolul 7 alineatul (2) litera (c) din Directiva 2019/904 și a săvârșit o eroare vădită de apreciere.
               
            
                  7.
               
               
                  Al șaptelea motiv, întemeiat pe încălcarea de către pârâtă a principiului proporționalității.
                  Reclamanții invocă, de asemenea, o excepție de nelegalitate, în temeiul articolului 277 TFUE, susţinând că articolul 7 și punctul 4 din partea D din anexa la Directiva 2019/904 sunt nelegale.
               
            
         (1)  Regulamentul de punere în aplicare (UE) 2020/2151 al Comisiei din 17 decembrie 2020 de stabilire a unor norme referitoare la specificațiile armonizate privind marcarea produselor din plastic de unică folosință indicate în partea D din anexa la Directiva (UE) 2019/904 a Parlamentului European și a Consiliului privind reducerea impactului anumitor produse din plastic asupra mediului (Text cu relevanță pentru SEE) (JO 2020 L 428, p. 57).
      
         (2)  Directiva (UE) 2019/904 a Parlamentului European și a Consiliului din 5 iunie 2019 privind reducerea impactului anumitor produse din plastic asupra mediului (Text cu relevanță pentru SEE) (JO 2019 L 155, p. 1).